Varázskifejezések elemzése J.K. Rowling Harry Potter és a bölcsek köve című regényében
Dolgozatomban a varázskifejezések elemzésével foglalkozom Joanne Kathleen Rowling Harry Potter és a bölcsek köve című regényében. Az elemzésem során a kiinduló nyelv az eredeti, angol volt, a célnyelv pedig a német. A célom a fordításbeli hasonlóságok illetve eltérések vizsgálata volt, annak okának kiderítése, a motiváció vizsgálata. A varázsvilágok, valamint annak nyelvezete iránt már hosszú évek óta érdeklődöm, ennek köszönhető, hogy a regényt 3 nyelven is többször elolvastam már. 
A munkám során elsősorban kontrasztív elemzést próbáltam készíteni, aminek középpontjában a lexika/lexikológia állt. Dolgozatom elején a különböző szóképzési, szó alkotási formákkal foglalkoztam. Vizsgáltam az ekvivalencia fogalmát is, illetve elég hosszasan tárgyaltam a fordításbeli különbségeket is, példákkal alátámasztva és magyarázva. A legtöbb varázskifejezés erősen motivált, így utolsó fejezetemben erről a témáról is szó esett. Azért, hogy érthető és követhető legyen mindenki számára, az utolsó oldalakon megtalálható egy általam összeállított lista, az eredeti angol illetve a fordított német kifejezések megfelelőiről. 

